එක්සත් ජාතීන්ගේ සහකාර මහ ලේකම් සහ එක්සත් ජාතීන්ගේ සංවර්ධන වැඩසටහනේ ආසියා ශාන්තිකර කාර්යාංශයේ අධ්‍යක්ෂක හවුලියැන්ග් සූ මහතා ආර්ථික සංවර්ධන ඇමැති බැසිල් රාජපක්ෂ මහතා ඊයේ (11) එම අමාත්‍යාංශයේදී හමුවූ අතර එහිදී දීර්ඝ වශයෙන් අදහස් හුවමාරු කර ගන්නා ලදී.සිවු දින නිල සංචාරයක් සඳහා පෙබරවාරි 9 වැනිදා ශ්‍රී ලංකාවට පැමිණි එක්සත් ජාතීන්ගේ ආසියා ශාන්තිකර කලාපයේ අධ්‍යක්ෂකගේ කණ්ඩායමේ සභාපතිවරයාද වන හෙතෙම රජයේ ඉහළ පෙළේ නියෝජිතයන් සමඟ පවත්වන සාකච්ඡාවන්හි එක් පියවරක් ලෙස මෙය පැවැත්විණි.එක්සත් ජාතීන්ගේ සංවර්ධන රාමුව 2013/2017 කාලයන්හිදී අත්කරගත් සාර්ථකත්වය අවබෝධ කර ගැනීම, සංවර්ධනය සඳහා යොමුවු වැඩසටහන්, ශ්‍රී ලංකාවේ එක්සත් ජාතීන්ගේ සංවර්ධන වැඩසටහන්වලට කෙරෙන එක්සත් ජාතීන්ගේ අනාගත සංවර්ධන සහායේ අනාගත ගමන්මග නිශ්චය කිරීම හවුලියැන්ග් සූ මහතාගේ ශ්‍රී ලංකා සංචාරයේ අරමුණ වේ..